Alksninukas

Alksninukas (Spinus spinus, anksčiau Carduelis spinus) – kikilinių (Fringillidae) šeimos paukštis.

Paplitimas 

Paplitę visoje Europoje, išskyrus Islandiją ir šiaurinę Skandinaviją. Lietuvoje dažna rūšis – manoma, kad peri 40 000 – 100 000 porų. Aptinkama ištisus metus, žiemoja.

Išvaizda 

Patino kakta, viršugalvis, smakras ir gerklė juodi. Nugarinė pusė žalsvai gelsva, tamsiai dėmėta. Ant sparno dvi geltonos juostelės. Pilvinė pusė žalsvai geltona, krūtinė ir šonai tamsiai dėmėti. Patelė blankesnių spalvų. Jaunikliai panašūs į patelę, tik tamsesni. Atpažįstamas iš gelsvai žalios spalvos, juodo viršugalvio ir smakro. Išskleistų sparnų ilgis 20-23 cm. Sveria 12-15 gramų.

Elgsena 

Gyvena eglynuose, parkuose. Minta sėklomis (ypač beržų), riešutais, rečiau vabzdžiais. Dažniausiai laikosi dideliais būriais, gana vikriai karstosi po ploniausias šakeles. Balandžio-birželio mėn. labai aukštai medžiuose, tarp tankių šakų, krauna lizdą iš smulkių stiebelių, kerpių, samanų, o vidų iškloja vilnomis, pūkais. Deda 4-5 kiaušinius, kurie melsvai baltos spalvos ir su rudomis dėmėmis. Peri 11-13 dienų. Išveda dvi vadas. Gyvena apie dešimt metų, seniausi individai užfiksuoti sulaukę 9–13 metų.

Galerija

Šaltiniai 

Kikiliniai